**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ**

**ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Մարդկանց թրաֆիքինգի և շահագործման ենթարկված անձանց նույնացման և աջակցության մասին Հայաստանի Հանրապետության 2014 թվականի դեկտեմբերի 17-ի ՀՕ-212-Ն օրենքի (այսուհետ՝ օրենք) 11-րդ հոդվածի 2-րդ մասի 3-րդ նախադասությունը շարադրել նոր խմբագրությամբ․

Նույնացման հանձնաժողովի նախագահը և քարտուղարը Հայաստանի Հանրապետության աշխատանքի և սոցիալական հարցերի նախարարության ներկայացուցիչներն են:

**Հոդված 2.** Օրենքի 13-րդ հոդվածի՝

1-ին մասը շարադրել նոր խմբագրությամբ.

1. Միջազգային, հասարակական կազմակերպությունները, զանգվածային լրատվության միջոցները, քաղաքացիական հասարակությունը, բոլոր նրանք, ովքեր շահագրգռված են մարդկանց թրաֆիքինգի կամ շահագործման հակազդմամբ, կանխարգելմամբ, մարդկանց թրաֆիքինգի կամ շահագործման ենթարկված անձանց աջակցությամբ, պաշտպանությամբ և հասարակությանը նրանց սոցիալական վերաինտեգրմամբ, իրավունք ունեն փոխանցել իրավասու որևէ մարմնի իրենց հայտնի տեղեկատվությունը՝ թրաֆիքինգի կամ շահագործման ենթարկված անձանց, ինչպես նաև նրանց առնչվող ենթադրյալ հանցագործության դեպքերի մասին:,

2. 3-րդ մասում մարդկանց թրաֆիքինգին կամ շահագործմանն առնչվող բառերից հետո լրացնել ենթադրյալ բառը:

**Հոդված 3.** Օրենքի 18-րդ հոդվածի՝

1. 2-րդ մասում երկու օրվա ընթացքում բառերը փոխարինել հինգ օրվա ընթացքում բառերով,
2. 10-րդ մասում անդամները բառից հետո լրացնել և քարտուղարը բառերը:

**Հոդված 4.** Օրենքի 22-րդ հոդվածի՝

1) 2-րդ մասի 10-րդ կետում և 12-րդ մասի առաջին նախադասությունում հիմնական բառը փոխարինել օրենքով սահմանված պարտադիր բառերով:

2) 16-րդ մասում 1-ին և 2-րդ կետերով բառերը փոխարինել 1-ին կետով բառերով:

**Հոդված 5.** Օրենքի 24-րդ հոդվածը լրացնել նոր 4.1 և 4.2 մասերով հետևյալ բովանդակությամբ.

4.1. Հատուկ կատեգորիայի երեխա զոհին սույն օրենքի 22-րդ հոդվածի 2-րդ մասի 14-րդ կետով սահմանված միանվագ դրամական փոխհատուցում տրամադրելու մասին որոշումը նույնացման հանձնաժողովը կայացնում է երեխայի օրինական ներկայացուցչի ներկայությամբ:

4.2. Միանվագ դրամական փոխհատուցումը տրամադրվում է օրինական ներկայացուցչին նպատակային՝ հատուկ կատեգորիայի զոհի առաջնային կարիքները հոգալու համար:

**Հոդված 6.** Օրենքի 25-րդ հոդվածի 3-րդ մասը շարադրել նոր խմբագրությամբ.

3. Հավանական զոհերին, զոհերին և հատուկ կատեգորիայի զոհերին սույն օրենքով նախատեսված աջակցության տրամադրման կարգը և չափերը, ինչպես նաև աջակցության և պաշտպանության նպատակով հատուկ կատեգորիայի երեխա զոհերի ուղղորդման ընթացակարգը սահմանվում են Հայաստանի Հանրապետության կառավարության որոշմամբ:

**Հոդված 7.**

Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը**

Մարդկանց թրաֆիքինգի և շահագործման ենթարկված անձանց նույնացման և աջակցության մասին**** օրենքում փոփոխություններ և լրացումներ կատարելու մասին օրենքի նախագիծը (այսուհետ` նախագիծ) մշակվել է ի կատարումն Հայաստանի Հանրապետության կառավարության 2016 թվականի հուլիսի 7-ի N 726-Ն որոշմամբ հաստատված Հայաստանի Հանրապետությունում 2016-2018 թվականների ընթացքում մարդկանց թրաֆիքինգի և շահագործման դեմ պայքարի կազմակերպման ազգային ծրագրի 1-ին բաժնի 1-ին նպատակի պահանջների և պայմանավորված է ոլորտի օրենսդրության և առկա մեխանիզմների կատարելագործման անհրաժեշտությամբ: Նախագիծը նպատակաուղղված է նաև Հայաստանի Հանրապետության կառավարության կողմից ստանձնած միջազգային պարտավորությունների և հանձնարարականների կատարմանը, մասնավորապես, ոլորտում երեխայի իրավունքների պաշտպանության մեխանիզմների բարելավմանը, և գործող համակարգի արդյունավետության բարձրացմանը:

Միևնույն ժամանակ օրենքում փոփոխություններ և լրացումներ կատարելու անհրաժեշտությունն առաջացել է օրենքի կիրարկման ընթացքում արձանագրված և շտկման կարիք ունեցող որոշակի թյուրըմբռնումները, անճշտությունները և հակասությունները, ինչպես նաև այլ օրենքներում կատարված փոփոխությունների արդյունքում առաջացած անհամապատասխանությունները վերացնելու համար:

1. **Կարգավորման առարկան**

Նախագծով առաջարկված փոփոխություններն ու լրացումները առնչվում են մարդկանց թրաֆիքինգի և շահագործման դեմ պայքարի բնագավառում նոր մեխանիզմների ներդրման, պետական և տարածքային կառավարման, տեղական ինքնակառավարման մարմինների միջև հարաբերությունների կարգավորման, առկա կառուցակարգերի ամրապնդման հարցերին: Փոփոխությունները ոչ միայն կնպաստեն մարդկանց թրաֆիքինգի և շահագործման դեմ պայքարի բնագավառում օրենսդրության կատարելագործմանը, այլև կբարձրացնեն հարակից ոլորտների օրենսդրության և օրենքների կիրառման արդյունավետությունը, կսահմանեն համագործակցության հստակ շրջանակ՝ զոհերի, այդ թվում երեխա զոհերի հայտնաբերման, նույնացման, աջակցության և պաշտպանությանն ուղղված միջոցառումներն արագ և արդյունավետ կազմակերպելու համար:

**3**.**Նախագծի մշակման գործընթացում ներգրավված ինստիտուտները, անձիք**

Նախագիծը մշակվել է ՀՀ աշխատանքի և սոցիալական հարցերի նախարարության աշխատակազմի ընտանիքի, կանանց և երեխաների հիմնահարցերի վարչության կողմից:

1. **Ակնկալվող արդյունքները**

Նախագծի ընդունումը հիմք կստեղծի թրաֆիքինգի դեմ պայքարում համագործակցության նոր հարաբերությունների ձևավորման, համագործակցության շրջանակի ընդլայնմանն ու աջակցության բարելավման, ինչպես նաև մարդկանց թրաֆիքինգի և շահագործման ենթարկված երեխաների ուղղորդման գորընթացը սահմանելու համար: Արդյունքում կներդրվեն նոր մեխանիզմներ և կկատարելագործվեն ընթացակարգերը, կհստակեցվեն փոխգործակցության հետ կապված ժամկետները, կստեղծվեն գործակցային նոր հնարավորություններ, կամրապնդվի միջգերատեսչական և բազմամասնագիտական համագործակցությունը:

Նախագծում առաջարկված փոփոխությունները կվերացնեն օրենքի կիրարկման հետ կապված տարընկալումները, կհստակեցնեն աջակցության տրամադրման պայմանները, իսկ առանձին դեպքերում նաև աջակցության տեսակների տրամադրման հաջորդականությունը: Կստեղծվեն երեխաների ուղղորդման մեխանիզմներ:

**ՏԵՂԵԿԱՆՔ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՕՐԵՆՔԻ ընդունման կապակցությամբ պետական բյուջեում եկամուտների ԵՎ ծախսերի էական ավելացման կամ նվազեցման մասին**

Մարդկանց թրաֆիքինգի և շահագործման ենթարկված անձանց նույնացման և աջակցության մասին**** օրենքում փոփոխություններ և լրացումներ կատարելու մասին օրենքի նախագծիընդունման կապակցությամբ պետական բյուջեում եկամուտների և ծախսերի էական ավելացում կամ նվազեցում չի սպասվում: Նախագծի 5-րդ հոդվածի 4.1. կետի ընդունումը ենթադրում է հատկացումներ, որը նախատեսվում է կատարել 19-21թթ. պետական ՄԺԾԾ-ով նախատեսվաած սոցիալական պաշտպանության ոլորտի գծով նախատեսված ընդհանուր հատկացումների շրջանակում:

**ՏԵՂԵԿԱՆՔ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՕՐԵՆՔԻ ընդունման կապակցությամբ այլ իրավական ակտերում փոփոխություններ ԵՎ լրացումներ կատարելու անհրաժեշտության մասին**

Մարդկանց թրաֆիքինգի և շահագործման ենթարկված անձանց նույնացման և աջակցության մասին**** օրենքում փոփոխություններ և լրացումներ կատարելու մասին օրենքի նախագծիընդունման կապակցությամբ այլ իրավական ակտերում փոփոխություններ ու լրացումներ կատարելու անհրաժեշտություն չկա:

**ԱՄՓՈՓԱԹԵՐԹ**

**«ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| N | **Առաջարկության հեղինակը, գրության ամսաթիվը, գրության համարը** | **Առաջարկության**  **բովանդակությունը** | **Եզրակացություն** | **Կատարված փոփոխությունը** |
| 1 | 2 | 3 | 4 | 5 |
| 1. | ՀՀ առողջապահության նախարարություն 21.08.2018թ.  N ԱԹ/11.2/11908-18 | Նախագծի 5-րդ հոդվածով Օրենքի 24-րդ հոդվածում լրացվող 4.2-րդ մասով սահմանվում է, որ հոգեկան խանգարման հետևանքով իր արարքի բնույթն ու նշանակությունն ամբողջությամբ կամ մասամբ գիտակցելու կամ դա ղեկավարելու հնարավորությունից զրկված հատուկ կատեգորիայի զոհերին միանվագ դրամական օգնութուն տրամադրելու մասին որոշումը նույնացման հանձնաժողովը ընդունում է նիստին այդ անձի օրինական ներկայացուցչի ներկայությամբ:  ՀՀ քաղաքացիական օրենսգրքի 31-րդ հոդվածով սահմանվում է, որ քաղաքացին, որը հոգեկան խանգարման հետևանքով չի կարող հասկանալ իր գործողությունների նշանակությունը կամ ղեկավարել դրանք, կարող է դատարանով անգործունակ ճանաչվել` Հայաստանի Հանրապետության քաղաքացիական դատավարության օրենսգրքով սահմանված կարգով: Նրա նկատմամբ սահմանվում է խնամակալություն: Վերոգրյալից ելնելով առաջարկում եմ Նախագծի նշված մասից հանել «ամբողջությամբ կամ մասամբ» բառերը՝ այն համապատասխանեցնելով ՀՀ քաղաքացիական օրենսգրքի ձևակերպմանը: | Չի ընդունվել: | «Ամբողջությամբ կամ մասամբ» բառերը ներառված են Մարդկանց թրաֆիքինգի և շահագործման ենթարկված անձանց նույնացման և աջակցության մասին օրենքով սահմանաված «հատուկ կատեգորիայի զոհեր» հասկացութան մեջ:  Բացի այդ թե´ նախագծում, թե´ օրենքում խոսքը չի գնում ՀՀ քաղաքացիական օրենսգրքի 31-րդ հոդվածով սահմանված ընթացակարգի մասին, այլ ընդամենը որոշակի իրավիճակում օրինական ներկայացուցչի մասակցության մասին, որն ըստ էության ավելի լայն է, քան խնամակալ հասկացությունը: |
| 2. | ՀՀ տարածքային կառավարման և զարգացման նախարարություն 17.08.2018թ.  N 01/21/6340-18 | Առաջարկություններ և դիտողություններ չունեն: |  |  |
| 3. | ՀՀ ոստիկանություն  24.08.2018թ.  N 01/10/507399-18 | Առաջարկություններ և դիտողություններ չունեն: |  |  |
| 4. | ՀՀ բնապահպանության նախարարություն,  17.08.2018թ.  N 1/05.2/11722-18 | Առաջարկություններ և դիտողություններ չունեն: |  |  |
| 5. | ՀՀ տնտեսական զարգացման և ներդրումների նախարարություն,  13.08.2018թ.  N 01/09.1/6295-18 | Առաջարկություններ և դիտողություններ չունեն: |  |  |
| 6. | ՀՀ ֆինանսների նախարարություն,  29.08.2018թ.,  N01/9-1/15532-18 | Նախագծի 5-րդ հոդվածով նախատեսվում է «Մարդկանց թրաֆիքինգի և շահագործման ենթարկված անձանց նույնացման և աջակցության մասին» ՀՀ օրենքի 22-րդ կետի 2-րդ մասի 14-րդ ենթակետով սահմանված միանվագ դրամական փոխհատուցումը հատուկ կատեգորիայի երեխա զոհերին տրամադրել ըստ հրատապության՝ մինչև նրանց չափահասության տարիքի հասնելը և անկախ աջակցության գործընթացը շարունակվելու հանգամանքից՝ գործընկեր հասարակական կազմակերպության ներկայացմամբ՝ նույնացման հանձնաժողովի ընդունած որոշման հիման վրա: Այդ կապակցությամբ հայտնում ենք, որ նշված դրույթի ընդունումը ենթադրում է միանվագ դրամական փոխհատուցում ստանալու իրավունքի ընդլայնում, հետևապես ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն, որի գծով ֆինանսական գնահատականը ներկայացված չէ: | Ընդունվել է: | Հոդվածը խմբագրվել է: |
| 7. | ՀՀ Գլխավոր դատախազություն,  11.09.2018թ.,N04/20/9856-18 | Առաջարկություններ և դիտողություններ չունեն: |  |  |
| 8. | ՀՀ կրթության և գիտության նախարարություն, 01.10.2018թ. N01/10/14139-18 | Առաջարկվում է նախագծում 4-րդ հոդվածի (օրենքի 22-րդ հոդվածի) 1-ին մասը շարադրել հետևյալ խմբագրությամբ՝  «1) 2-րդ մասի 10-րդ կետում և 12-րդ մասի առաջին նախադասությունում հիմնական բառը փոխարինել **օրենքով սահմանված պարտադիր** բառերով»՝ հիմք ընդունելով ՀՀ սահմանադրության 38-րդ հոդվածը և «Կրթության մասին» ՀՀ օրենքի 18-րդ հոդվածի 7-րդ մասի կարգավորումը, ըստ որի «Հայաստանի Հանրապետությունում տասներկուամյա միջնակարգ կամ նախնական (արհեստագործական) մասնագիտական կամ միջին մասնագիտական կրթությունը **պարտադիր է** մինչև սովորողի 19 տարին լրանալը, եթե այդ իրավունքը չի իրացվել ավելի վաղ»: | Ընդունվել Է: | Բառը փոխարինվել է: |
| 9. | ՀՀ արդարադատության նախարարություն,  02.10.2018թ.  N01/623802-18 | 1. Նախագծի 1-ին, 2-րդ և 6-րդ հոդվածներում «նոր խմբագրությամբ հետևյալ բովանդակությամբ» ձևակերպումն անհրաժեշտ է փոխարինել «նոր խմբագրությամբ» ձևակերպմամբ՝ համաձայն «Նորմատիվ իրավական ակտերի մասին» օրենքի 33-րդ հոդվածի պահանջների: 2. Նախագծի 3-րդ հոդվածի 2-րդ մասում «բառերից» բառն անհրաժեշտ է փոխարինել «բառից» բառով: 3. Նախագծի 7-րդ հոդվածում «հրապարկմանը» բառն անհրաժեշտ է փոխարինել «հրապարակման օրվան» բառերով՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի դրույթները: 4. Նախագիծն անհրաժեշտ է համաձայնեցնել ՀՀ կրթության և գիտության նախարարության հետ: | Ընդունվել է:  Ընդունվել է:  Ընդունվել է:  Ընդունվել է: | Փոփոխությունը կկատարվել է:  Բառերը փախարինվել են:  Հոդվածը խմբագրվել է:  ՀՀ ԿԳՆ-ն ներկայացրել է իր կարծիքը (Ամփոփոթերթի 8-րդ կետ): |
| 10 | Վարչապետի աշխատակազմի սոցիալական հարցերի վարչություն  07.11.2018թ.  N02/14.12/37887 | 1. Նախագծի 5-րդ հոդվածով լրացվող 4.1-րդ մասում «միանվագ դրամական փոխհատուցումը հատուկ կատեգորիայի երեխա զոհերին կարող է տրամադրվել մինչև նրանց չափահասության տարիքի հասնելն ըստ հրատապության» ձևակերպումն անհասկանալի է։ Նախ, պարզ չէ, թե ինչու է շեշտվում մինչև չափահասության տարիքի հասնելու հանգամանքն այն դեպքում, երբ աջակցությունը միանվագ է, այսինքն՝ տրվելու է ընդամենը մեկ անգամ։ Բացի այդ, անհասկանալի է հրատապությունը հաշվի առնելու պահանջն այն դեպքում, երբ օրենքի 23-րդ հոդվածի 1-ին մասի 1-ին կետի համաձայն՝ միանվագ դրամական փոխհատուցում ստանալու հնարավորություն տրվում է բոլոր զոհերին՝ աջակցության դադարեցման դեպքում, աջակցության դադարեցման մասին նույնացման հանձնաժողովի որոշմամբ: 2. Նախագծի 5-րդ հոդվածով լրացվող 4.1-րդ մասում լրացուցիչ հիմնավորման կարիք ունի այն, թե ինչու է միանվագ դրամական փոխհատուցում տրամադրելու մասին որոշումը կայացվում միայն գործընկեր հասարակական կազմակերպության միջնորդության հիման վրա, այլ ոչ նույնացման հանձնաժողովի բոլոր անդամների միջնորդությունների հիման վրա։ 3. Նախագծի 5-րդ հոդվածով լրացվող 4.2-րդ մասում անհասկանալի է, թե ինչպես է նույնացման հանձնաժողովը ընդունելու հոգեկան խանգարում ունեցող հատուկ կատեգորիայի զոհին միանվագ դրամական օգնություն տրամադրելու մասին որոշում, եթե այդ անձը չունի օրինական ներկայացուցիչ: 4. Նախագծի 5-րդ հոդվածով լրացվող 4.1-րդ մասն անհրաժեշտ է համաձայնեցնել Ֆինանսների նախարարության հետ՝ միանվագ դրամական փոխհատուցումը տվյալ տարվա միջնաժամկետ ծախսերի ծրագրով նախատեսված հատկացումների շրջանակում տրամադրելուն վերաբերող կարգավորման հետ կապված: | Ընդունվել է:  Ընդունվել է:  Ընդունվել է մասամբ:  Ընդունվել է: | Հոդվածը խմբագրվել է:  Հոդվածը խմբագրվել է:  Հոդվածը խմբագրվել է, կետերի համարակալումը և բովանդակությունը փոխվել են: Միևնույն ժամանակ հարկ է նշել, որ օրինական ներկայացուցչի վերաբերյալ դիտարկումը նախագծի և օրենքի կարգավորումից դուրս է, քանի որ կարգավորվում է այլ օրենքներով:  Կետն աշխատանքային կարգով քննարկվել է ֆինանսների նախարարության հետ, ինչի արդյունքում խմբագրվել է: Պարզաբանումը տրված է ֆինանսական ծախսերին վերաբերող տեղեկանքում: |
| 11. | Նախագիծը տեղադրվել է [www.e-draft.am](http://www.e-draft.am) կայքում՝ հանրային քննարկման նպատակով: | Առաջարկություններ և դիտողություններ չեն եղել : |  |  |